Document ID: /roh_data/filtered/fineweb-2-filterrobots_roh.jsonl.gz/41849

En questa intervista discurra Begoña Feijoó Fariña, la manadra artistica dal festival Lettere dalla Svizzera alla Valposchiavo, davart il context, en il qual il project d’in festival deditgà a la producziun litterara da la Svizra en las quatter linguas naziunalas è naschì. Ella raquinta davart sias finamiras e davart la plivalur da l’occurrenza en l’unic chantun triling da la Svizra.
L’eveniment ha lieu per l’emprima giada dal 1. fin als 3 d’october 2021 en il Puschlav, en il Grischun talian, cun in program che metta sin tribuna enconuschentas persunalitads da la scena litterara da la Svizra plurilingua.
Il festival na duai betg be manar l’attenziun sin la ritgezza da la plurilinguitad naziunala, dentant era far or da la val in lieu d’inscunter da las linguas naziunalas, per mussar ch’in barat saja era pussaivel senza ina chapientscha vicendaivla cumpletta e senza ina lingua franca. En quest senn po la litteratura servir sco punt.